REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/125-21

19. april 2021. godine

B e o g r a d

**Z A P I S N I K**

**14. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU,ODRŽANE 13. APRILA 2021. GODINE**

 Sednica je počela u 9,30 časova.

Sednicom je predsedavala Biljana Pantić Pilja zamenica predsednika Odbora.

 Sednici su prisustvovali članovi Odbora: Sanja Lakić, Velibor Milojčić, doc. dr Mihailo Jokić, Đorđe Komlenski, Nebojša Pavlović, Nenad Baroš, Đorđe Dabić, Jelena Žarić Kovačević, Daniel Đivanović, Toma Fila i Sanja Jefić Branković.

Sednici je prisustvovala i: Dubravka Kralj, zamenik člana Vladana Zagrađanina.

 Sednici nisu prisustvovali članovi Odbora: Vladimir Đukanović, dr Aleksandar Martinović, Žarko Mićin i Dragan M. Marković, niti njihovi zamenici.

Sednici je prisustvovao i: Aleksandar Pantić izborni član Visokog saveta sudstva iz reda sudija.

 PredsednicaOdbora je stavila na glasanje, a članovi i zamenici članova Odbora su jednoglasno utvrdili sledeći

 D n e v n i r e d:

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-488/21 od 24. marta 2021. godine).

**PRVA TAČKA –** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-488/21 od 24. marta 2021. godine).

 **Aleksandar Pantić** je u uvodnom izlaganju rekao da je Visoki savet sudstva dostavio Narodnoj skupštini Predlog odluke o izboru sudija koji se prvi put biraju na sudijsku funkciju sa 37 kandidata.

 Istakao je da je Visoki savet sudstva sproveo Zakonom i Pravilnikom propisan postupak za izbor kandidata za sudije koje se prvi put biraju na sudijsku funkciju.

Zamenica predsednika Odbora je otvorila raspravu u vezi sa ovom tačkom dnevnog reda u kojoj je učestvovao doc. dr Mihailo Jokić i Aleksandar Pantić.

 **Doc. dr Mihailo Jokić** je izneo stav da nije realno da svi kandidati za sudije budu ocenjeni najvišom ocenom, te je stoga potrebno promeniti kriterijume za ocenjivanje sudija. Jokić je naglasio da bi posebnu pažnju trebalo posvetiti obuci budućih sudija u vezi sa pravilima ponašanja i oblačenja.

 **Aleksandar Pantić** je naglasio da nisu svi kandidati dobili najviše ocene, već da su predloženi samo oni kandidati koji jesu dobili najviše ocene.

 Saglasio se sa stavom doc. dr Jokića u vezi sa potrebom da se obrati posebna pažnja na pravila ponašanja i oblačenja sudija.

 Kako se niko više nije javio za reč, zamenica predsednika Odbora je zaključila raspravu i predložila:

 -Da Odbor konstatuje da je Visoki savet sudstva podneo Predlog odluke za izboru sudija koji se prvi put biraju na sudijsku funkciju kao ovlašćeni predlagač u skladu sa članom 51. Zakona o sudijama, te da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Osnovni sud u Kraljevu, Osnovni sud u Leskovcu, Osnovni sud u Aleksincu, Osnovni sud u Somboru, Osnovni sud u Novom Pazaru, Osnovni sud u Užicu i Osnovni sud u Požarevcu

Članovi i zamenici članova Odbora su **jednoglasno** prihvatili navedeni predlog.

-Da se za izvestioca Odbora bude određen Đorđe Dabić.

Članovi i zamenici članova Odbora su **jednoglasno** prihvatili navedeni predlog.

Sednica je završena u 9,45 časova.

SEKRETAR PREDSEDNIK

Sanja Pecelj Vladimir Đukanović